ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพพ.ศ.๒๕๕๒[๑] เพื่อให้การนำส่งเสบียงและของใช้ให้แก่เรือเดินทะเลต่างประเทศที่ผ่านเข้ามาในท่าเรือกรุงเทพเป็นไปด้วยความเรียบร้อยสะดวกในการควบคุมและรักษาความปลอดภัยเพื่อป้องกันมิให้ทรัพย์สินของการท่าเรือแห่งประเทศไทยเกิดความเสียหายอาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ.๒๔๙๔ จึงให้วางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบการท่าเรือแห่งประเทศไทยว่าด้วยการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพพ.ศ. ๒๕๕๒ข้อ ๒ให้ใช้ระเบียบนี้ตั้งแต่วันที่ ๑ตุลาคม ๒๕๕๒ เป็นต้นไปข้อ ๓นับแต่วันใช้ระเบียบนี้ให้ยกเลิก๓.๑ ประกาศการท่าเรือแห่งประเทศไทย ลงวันที่ ๓มิถุนายน ๒๕๓๙ เรื่องควบคุมการจัดส่งเสบียงและของใช้ให้แก่เรือเดินทะเลต่างประเทศในเขตรั้วศุลกากรท่าเรือกรุงเทพการท่าเรือแห่งประเทศไทย๓.๒ ระเบียบ คำสั่งประกาศอื่นใดที่ขัดหรือแย้งกับระเบียบนี้ข้อ ๔ในระเบียบนี้กทท. หมายความว่าการท่าเรือแห่งประเทศไทยทกท. หมายความว่าท่าเรือกรุงเทพผู้ยื่นแบบ หมายความว่านิติบุคคลที่ประสงค์จะทำหน้าที่จัดส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพผู้ประกอบกิจการ หมายความว่านิติบุคคลที่ได้รับอนุญาตให้เป็นผู้จัดส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพอ.ทกท. หมายความว่าผู้อำนวยการท่าเรือกรุงเทพ หรือผู้ที่ได้รับมอบหมายข้อ ๕ให้ผู้อำนวยการท่าเรือกรุงเทพเป็นผู้รักษาการให้เป็นไปตามระเบียบนี้ และมีอำนาจในการออกคำสั่ง ประกาศหรือหลักปฏิบัติ รวมทั้งเป็นผู้มีอำนาจวินิจฉัยชี้ขาด กรณีที่มีปัญหาในการดำเนินการให้เป็นไปตามระเบียบนี้และให้ถือเป็นที่สุดหมวด๑การยื่นแบบขออนุญาต ข้อ ๖ผู้ยื่นแบบต้องเป็นนิติบุคคลที่จดทะเบียนในประเทศไทยโดยแสดงความจำนงยื่นแบบขออนุญาตที่แผนกบรรทุกและขนถ่ายสินค้า ทกท.ในวันและเวลาปฏิบัติงานระหว่างวันที่ ๑ ตุลาคม ถึงวันที่ ๓๑ ธันวาคมของทุกปีข้อ ๗ผู้ยื่นแบบต้องยื่นแบบขออนุญาตให้ประกอบกิจการและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพตามแบบ ทกท.00.02.(05) แนบท้ายระเบียบนี้ พร้อมด้วยเอกสารหลักฐาน ดังต่อไปนี้๗.๑ ห้างหุ้นส่วนสามัญนิติบุคคลหรือห้างหุ้นส่วนจำกัด๗.๑.๑หนังสือรับรองการจดทะเบียนเป็นนิติบุคคลที่มีอายุไม่เกิน ๖ เดือน พร้อมวัตถุประสงค์ของผู้ขอจดทะเบียน๗.๑.๒สำเนาบัตรประจำตัวประชาชนของหุ้นส่วนผู้จัดการ๗.๑.๓ สำเนาบัตรประจำตัวประชาชนของผู้รับมอบอำนาจ(ถ้ามี)๗.๑.๔ หนังสือมอบอำนาจ (ถ้ามี)๗.๑.๕ รูปถ่ายของหุ้นส่วนผู้จัดการขนาด ๑ นิ้วจำนวน ๓ รูป๗.๑.๖ หนังสือสัญญาค้ำประกันของธนาคารตามแบบทกท.00.02(06) แนบท้ายระเบียบนี้ จำนวน ๕๐,๐๐๐ บาท(ห้าหมื่นบาทถ้วน) ระยะเวลาค้ำประกัน ๓ ปี เพื่อค้ำประกันความเสียหายที่อาจก่อให้เกิดแก่กทท.๗.๑.๗ อื่น ๆ (ถ้ามี)๗.๒ บริษัทจำกัด๗.๒.๑หนังสือรับรองการจดทะเบียนเป็นนิติบุคคลที่มีอายุไม่เกิน ๖ เดือน พร้อมวัตถุประสงค์ของผู้ขอจดทะเบียน๗.๒.๒ หนังสือบริคณห์สนธิและข้อบังคับของบริษัท๗.๒.๓ สำเนาบัตรประจำตัวประชาชนของกรรมการผู้จัดการ๗.๒.๔ สำเนาบัตรประจำตัวประชาชนของผู้รับมอบอำนาจ(ถ้ามี)๗.๒.๕ หนังสือมอบอำนาจ (ถ้ามี)๗.๒.๖ รูปถ่ายของกรรมการผู้จัดการขนาด ๑ นิ้วจำนวน ๓ รูป๗.๒.๗ หนังสือสัญญาค้ำประกันของธนาคารตามแบบทกท.00.02.(06) แนบท้ายระเบียบนี้ จำนวนเงิน ๕๐,๐๐๐บาท (ห้าหมื่นบาทถ้วน) ระยะเวลาค้ำประกัน ๓ ปี เพื่อค้ำประกันความเสียหายที่อาจก่อให้เกิดแก่กทท.๗.๒.๘ อื่น ๆ (ถ้ามี)ข้อ ๘ผู้ยื่นแบบต้องชำระค่าธรรมเนียมจำนวน๓๐,๐๐๐ บาท (สามหมื่นบาทถ้วน) ในวันที่ยื่นขอจดทะเบียน ณกองจัดการการเงิน สำนักบริหารการเงิน ฝ่ายการเงินและบัญชีหมวด๒ใบสำคัญอนุญาต ข้อ ๙ให้แผนกบรรทุกและขนถ่ายสินค้าจัดทำใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพตามแบบ ทกท.00.02.(07) แนบท้ายระเบียบนี้และบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพตามแบบ ทกท.00.02.(08) แนบท้ายระเบียบนี้ พร้อมทั้งสำเนาแบบ ทกท.00.02.(07) และแบบทกท.00.02.(08) ให้กองรักษาความปลอดภัย ทกท. เพื่อทราบด้วยข้อ ๑๐ให้แผนกบรรทุกและขนถ่ายสินค้าทำหน้าที่ตรวจสอบทางทะเบียนกรณีผู้ประกอบกิจการไม่จดทะเบียนขออนุญาตประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพหรือผู้ได้รับอนุญาตไม่ขอต่ออายุใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพรวมทั้งการไม่ชำระค่าธรรมเนียม หรือไม่วางหนังสือสัญญาค้ำประกันของธนาคารข้อ ๑๑ให้ อ.ทกท.เป็นผู้ลงนามอนุญาตในใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพข้อ ๑๒ใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพมีกำหนดระยะเวลา ๓ ปี และจะหมดอายุในวันที่ ๓๑ ธันวาคมของปีที่ถึงกำหนดข้อ ๑๓ผู้ประกอบกิจการรายใดประสงค์จะดำเนินกิจการต่อไปให้ยื่นแบบขอต่ออายุใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพตามแบบ ทกท.00.02.(09) แนบท้ายระเบียบนี้ ต่อ อ.ทกท. ที่แผนกบรรทุกและขนถ่ายสินค้าก่อนวันครบกำหนดไม่น้อยกว่า ๓๐ วัน พร้อมหลักฐานตามข้อ ๗.๑ หรือข้อ ๗.๒แล้วแต่กรณี รวมทั้งชำระค่าธรรมเนียมตามข้อ ๘หมวด๓การนำส่งเสบียงและของใช้ ข้อ ๑๔ผู้ประกอบกิจการรายใดประสงค์จะนำส่งเสบียงและของใช้ผ่านเข้าทกท. ต้องยื่นแบบขออนุญาตผ่านเข้า-ออกในเขตรั้วศุลกากรท่าเรือกรุงเทพเพื่อนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ ตามแบบทกท.00.02.(10) แนบท้ายระเบียบนี้ พร้อมเอกสาร ตามแบบ ทกท.00.02.(07) หรือแบบทกท.002.02.(08) แนบท้ายระเบียบนี้ และสำเนาเอกสารที่ได้รับอนุญาตจากกรมศุลกากร (CUSTOMS- PERMIT) ณกองรักษาความปลอดภัยก่อนทุกครั้งข้อ ๑๕เมื่อผู้ประกอบกิจการได้รับอนุญาตตามข้อ๑๔ แล้ว ในการนำส่งเสบียงและของใช้ผ่านเข้า ทกท. ต้องนำเอกสารตามข้อ ๑๔แสดงแก่พนักงานของกองรักษาความปลอดภัยและพนักงานแผนกบรรทุกและขนถ่ายสินค้าเพื่อตรวจสอบทุกครั้งหมวด๔บทลงโทษ ข้อ ๑๖บุคคลหรือยานพาหนะของผู้ประกอบกิจการซึ่งเข้ามาใน ทกท.หากก่อให้เกิดความเสียหายแก่ทรัพย์สินของ กทท.ผู้ประกอบกิจการนั้นจะต้องรับผิดชดใช้ค่าเสียหายแก่ กทท. ตามความเสียหายที่เกิดขึ้นข้อ ๑๗ผู้ประกอบกิจการต้องปฏิบัติตามข้อบังคับระเบียบ คำสั่ง ประกาศ และหลักปฏิบัติของ กทท. ที่เกี่ยวข้องอย่างเคร่งครัดผู้ประกอบกิจการรายใดฝ่าฝืนหรือไม่ปฏิบัติตามความในวรรคแรก กทท.อาจจะพิจารณาเพิกถอนการอนุญาตให้เป็นผู้ประกอบกิจการและจะใช้ประกอบการพิจารณาในการขอต่ออายุใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพหรือการขอมีบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพด้วยก็ได้ข้อ ๑๘บุคคลใดฝ่าฝืนหรือไม่ปฏิบัติตามระเบียบนี้ กทท. จะเรียกเก็บค่าธรรมเนียมเป็นจำนวนเงิน ๓,๐๐๐บาท (สามพันบาทถ้วน) ไม่รวมภาษีมูลค่าเพิ่ม ต่อคันต่อครั้งประกาศณ วันที่ ๒๐ สิงหาคม พ.ศ. ๒๕๕๒สุนิดาสกุลรัตนะกรรมการการท่าเรือฯรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. แบบขออนุญาตให้ประกอบกิจการและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ(ทกท.00.02.(05))๒. หนังสือสัญญาค้ำประกัน(ทกท.00.02.(06))๓. ใบสำคัญอนุญาตให้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ(ทกท.00.02.(07))๔. การท่าเรือแห่งประเทศไทยบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ(ทกท.00.02.(08))๕. แบบขอต่ออายุใบสำคัญอนุญาตให้ประกอบกิจการและทำบัตรประจำตัวผู้ประกอบกิจการนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ(ทกท.00.02.(09))๖. แบบขออนุญาตผ่านเข้า-ออกในเขตรั้วศุลกากรท่าเรือกรุงเทพเพื่อนำส่งเสบียงและของใช้ให้แก่เรือเดินทะเลต่างประเทศภายในท่าเรือกรุงเทพ(ทกท.00.02.(010))(ดูข้อมูลจากภาพกฎหมาย)ปริยานุช/ผู้จัดทำ๒๑ตุลาคม ๒๕๕๒นันท์นภัสร์/ตรวจ๒๑ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๑ ง/หน้า ๔/๑๓ ตุลาคม ๒๕๕๒